# விக்கிப்பீடியா:ஆலமரத்தடி/தொகுப்பு69

## இவ்வாரக் கூட்டு முயற்சிக் கட்டுரை அறிவிப்பு

பல விக்கிப்பீடியாக்களின் தொடக்கக் காலங்களில் கூட்டு முயற்சியாக சில கட்டுரைகளைக் கவனம் தந்து உருவாக்கும் வழக்கம் இருந்தது. இதன் மூலம் குறுகிய வளங்கள் இருந்த நிலையிலும் முக்கியமான கட்டுரைகளை வளர்த்து எடுக்க முடிந்தது. தற்போது பல இந்திய விக்கிப்பீடியாக்கள் வளர் நிலையில் இருந்தாலும், ஒவ்வொரு கட்டுரையும் கூட்டாகத் தொகுக்கப்பட்டு மேம்படுத்தப்படுவது குறைவாகவே இருப்பதாகச் சுட்டிக் காட்டப்படுகிறது. தற்போது குறுந்தட்டுத் திட்டத்தில் பலரும் சேர்ந்து உரை திருத்தி மேம்படுத்துவது நல்ல முற்காட்டு. தமிழ் விக்கிப்பீடியாவில் மீண்டும் கூட்டு முயற்சிக் கட்டுரைகளை உருவாக்குவதன் மூலம் பல அருமையான முதற்பக்கக் கட்டுரைகளை உருவாக்கலாம் என்று நினைக்கிறேன். இந்த வாரக் கூட்டு முயற்சியாக தீவு கட்டுரையை மேம்படுத்த வேண்டுகிறேன். நன்றி--இரவி 08:39, 29 சனவரி 2012 (UTC)
:நல்ல முயற்சி இரவி! இதில் விக்கிப்பீடியா:முக்கிய கட்டுரைகள்-2 என்னும் பட்டியலில் உள்ள கட்டுரைகள் சிலவற்றையும் அவ்வப்பொழுது சேர்த்துக்கொள்ளுங்கள். தமிழில் தரமான தகவல்களுடன் நல்ல நடையிலே, தெளிவான கருத்துவிளக்கத்துடன் படங்களுடன் இருப்பது நல்லது. நானும் உதவுகின்றேன்.--செல்வா 13:03, 29 சனவரி 2012 (UTC)  
::செல்வா, விக்கிப்பீடியா:முக்கிய கட்டுரைகள்-2 ஆ.வி.யில் 10,000 கட்டுரைகள் என்ற இலக்குடன் இருப்பதாகத் தெரிகிறது. தமிழில் விக்கிப்பீடியா:முக்கிய கட்டுரைகள் பக்கக் கட்டுரைகளே இன்னமும் விரிவாக இல்லை. விக்கிப்பீடியா:மாணவர்களுக்கான விக்கிப்பீடியா கட்டுரைகள் கைவிடப்பட்டுள்ளதா? அதில் 500 முக்கிய கட்டுரைகள் நோக்கிப் படிப்படியாக நகர்ந்தால் சில ஆண்டுகளிலேனும் அதனை முழுமைப்படுத்தக்கூடியதாயிருக்கும். தனிப்பட்ட விருப்பம் மட்டுமே. வள மேலாண்மை செய்யவில்லை :). நன்றி. கோபி 16:49, 29 சனவரி 2012 (UTC)
:::மாணவர்களுக்ககன கட்டுரைகள் கைவிடப்பட்டுள்ளதா என அறியேன் (அந்த நேரத்தில்தான் பயணங்களில் இருந்தேன். 500 கட்டுரைகளுக்கு 25x20 என்றவாறான வகையில் தலைப்புகளுக்கான உட்பகுப்புகள் பற்றி ஒரு குறிப்பு இட்டேன்). சில ஆண்டுகள் ஆக வேண்டிய தேவை இராது. முயன்றால் ஓராண்டுக்குள்ளேயே செய்ய இயலும். இப்பொழுது வெளியிடும் குறுந்தகடில்/இறுவட்டில் உள்ள கட்டுரைகளை மீள்பபர்வவ இட்டு இன்னும் ஒரு 250-300 கட்டுரைகள் சேர்த்து தக்கவாறு விரிவு படுத்தி, திருத்தி வெளியிடலாம். --செல்வா 01:57, 30 சனவரி 2012 (UTC)  
நன்றி, செல்வா. அனைவரும் ஆர்வமுடனும் துறையறிவு பெரிதாகத் தேவைப்படாமலும் பங்களிக்கக்கூடிய கட்டுரைகளையே இவ்வாறு அறிவிப்பது பயன் தரும். அப்பொழுது தான் பல பயனர்களும் பங்கு கொள்ள முடியும். முக்கிய கட்டுரைகளில் எவையாவது இப்படிப் பொருந்துகின்றனவா எனப் பார்க்க வேண்டும். தவிர, ஒரு சிலரே கட்டுரைகளை முன்வைப்பதை விட பலரும் கட்டுரைகளைப் பரிந்துரைக்க வேண்டும் என்று எதிர்பார்க்கிறேன்.--இரவி 16:36, 29 சனவரி 2012 (UTC)  
:இரவி, விக்கிப்பீடியா:மாணவர்களுக்கான விக்கிப்பீடியா கட்டுரைகள் ஏற்கனவே பரிந்துரைக்கப்பட்ட கட்டுரைகளைக் கொண்டதாகத் தெரிகிறது. அதனை சற்று இற்றைப்படுத்திப் பயன்படுத்தலாம். பலவும் பொதுக் கட்டுரைகளே... கோபி 16:53, 29 சனவரி 2012 (UTC)
:::ஆம், கோபி சொல்வது சரி. செய்யலாம் இரவி.--செல்வா 01:57, 30 சனவரி 2012 (UTC)  
: வலைவாசல்:கட்டுரைப்போட்டி/தலைப்புகள் பட்டியல் ஏற்கனவே பரிந்துரைக்கப்பட்ட கட்டுரை தலைப்புகளில் கட்டுரைகள் இல்லை. இந்தத் தலைப்பிலான புதிய கட்டுரைகளை எழுதலாம். --ஸ்ரீதர் <sup>/பேசுக</sup> 01:11, 30 சனவரி 2012 (UTC)
::நல்ல கருத்து. பல கட்டுரைகள் இருக்கின்றன (எ.கா சொட்டு நீர்ப்பாசனம்), ஆனால் தலைப்பு மட்டும் இருக்கும் கட்டுரைகள் இல்லாதவை நிறைய உள்ளன (தக்க தேர்ச்சி பெறாத, அல்லது வராத கட்டுரைகள்).--செல்வா 01:57, 30 சனவரி 2012 (UTC)  
கோபி, செல்வா, srithern, தொடுப்புகளுக்கு நன்றி. இந்த வாரக் கூட்டு முயற்சிக்கு அனைவரும் தலைப்புகளைப் பரிந்துரைக்கலாம். எனவே, நீங்களே இந்தத் தொடப்புகளில் இருந்து தகுந்த தலைப்புகளைச் சேர்த்துவிடுங்கள். நன்றி--இரவி 07:24, 30 சனவரி 2012 (UTC)  
அடுத்தடுத்த வாரங்களுக்கான கூட்டு முயற்சிக் கட்டுரைகளுக்கான தலைப்புகளை வரவேற்கிறேன். பரவலான பரிந்துரைகள் இல்லா நிலையில் ஒரு சிலரின் பரிந்துரைகளே திரும்பத் திரும்ப இடம்பெறக்கூடும் என்பதால், இதுவே கடைசியும் இறுதியுமான அழைப்பு :)--இரவி 20:47, 16 பெப்ரவரி 2012 (UTC)